CELEX: 32012R0298
Language: hu
Date: 2012-04-02 00:00:00
Title: A Bizottság 298/2012/EU végrehajtási rendelete ( 2012. április 2. ) egyes áruk Kombinált Nómenklatúra szerinti besorolásáról

5.4.2012   
            
            
               HU
            
            
               Az Európai Unió Hivatalos Lapja
            
            
               L 99/12
            
         A BIZOTTSÁG 298/2012/EU VÉGREHAJTÁSI RENDELETE
   (2012. április 2.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az Európai Unióban a kettős ellenőrzési rendszerekre, valamint a textiltermékek Európai Unióba való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – 60 napig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az Európai Unióban a kettős ellenőrzési rendszerekre, valamint a textiltermékek Európai Unióba való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a 2913/92/EGK rendelet 12. cikke (6) bekezdésének alkalmazásában – 60 napig továbbra is felhasználhatja.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. április 2-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Ujjatlan, a felsőtestet fedő, csípő alattig érő ruhanemű-készáru. Az árucikk három lapból van összevarrva. Az egyes lapokat három réteg alkotja: két külső szőtt műszálas textil- (nylon-) réteg és egy, antimonpor, volfrámpor és egy polimer keverékéből álló sugárvédelmi célokat szolgáló belső réteg. A három réteg a széleken szalagrátét segítségével van összevarrva.
                  Az elülső két lap teljesen fedi egymást, balról jobbra záródva. Az elülső két lap két széles, hosszú, függőleges tépőzárszalaggal és a vállpántokon elhelyezett két rövidebb tépőzárszalaggal rögzíthető. Az elülső rész rögzítését segíti a jobb oldalra felvarrt három csat is. A készáru kerek nyakkivágású; bal oldalán mellmagasságban zseb található, válla bélelt.
                  (ipari védő- és munkaruha)
                  (Lásd a 659 A és B képet) (1)
                  
               
               
                  6211 33 10
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a XI. áruosztályhoz tartozó megjegyzések 7. pontjának e) alpontja, a 62. árucsoporthoz tartozó megjegyzések 8. pontja, valamint a 6211, a 6211 33 és a 6211 33 10 KN-kód szövege határozza meg.
                  Az árucikk röntgensugár használatával végzett szakmai tevékenység során védi viselőjét a sugárzástól. Ipari és munkaruhának tekintendő, mivel kizárólag vagy főként a viselő egyéb ruházatának és/vagy személyének védelmére szolgál ipari, szakmai vagy háztartási tevékenységek során (lásd még a 62. árucsoporthoz tartozó KN-magyarázat általános megjegyzések (4) bekezdését).
                  A sugárvédelmi öltözetek a XI. áruosztályon belül a 6210 vtsz. alá tartoznak (lásd még a Harmonizált Rendszer 6210 vámtarifaszámhoz tartozó HR-magyarázat második bekezdését). Mivel azonban az árucikk nem az 5602, 5603, 5903, 5906 vagy az 5907 vtsz. alatt feltüntetett anyagokból készül, ezen vámtarifaszámok alá való besorolása kizárt.
                  Tekintettel az árucikk ruházati jellegére, alakjára és a két külső réteg textilanyagára, a belső réteg alapján történő osztályozás kizárt. Az árucikk 8110 90 00 KN-kód alá való besorolása így kizárt.
                  A terméket ezért ipari és munkaruhaként a 6211 33 10 KN-kód alá kell besorolni.
               
            
         
      
         
      
         (1)  A képek csupán tájékoztató jellegűek.